# ZÁPISNICA

**zo zasadnutia Obecného zastupiteľstva v obci Stránske**

**konaného dňa 22.10. 2018**

P r í t o m n í : Podľa prezenčnej listiny

Neprítomní: Gabčíková Zuzana

Overovatelia: Ľubomír Fašánok

Ing. Tomáš Ďurian

Program zasadnutia:

1. **Otvorenie zasadnutia.**
2. **Kontrola uznesení.**
3. **Určenie príspevku na záujmovú činnosť.**
4. **Informácia o pokračovaní projektov.**
5. **Informácia o nákladoch na hody 2018.**
6. **Žiadosť o riešenie vecného bremena v záhradkárskej osade.**
7. **Návrh na začatie konania Zmena a doplnok ÚPN-O Stránske.**
8. **Návrh na určenie sadzieb pre VZN daň z nehnuteľnosti a vývoz KO.**
9. **Rôzne.**

*K bodu č. 1*

## *Otvorenie zasadnutia*.

Zasadnutie otvoril starosta obce, privítal prítomných poslancov a konštatoval, že OZ je uznášania schopné.

Hlasovanie: za - 5 (Ing.Ďurian T.,Čišecký S., Čanecký M.,Knapec S., Fašanok Ľ.)

Proti - 0

Zdržal sa - 0

**Uznesenie č. 42/2018**

**OZ berie na vedomie otvorenie zasadnutia OZ a schvaľuje overovateľov zápisnice.**

*K bodu č.2*

## *Kontrola uznesení*

Priečníkový potok – zobraté na vedomie, riešenie v roku 2019

Úprava rozpočtu – schválená

**Uznesenie č. 43/2018**

**OZ berie na vedomie predloženú kontrolu uznesení z minulého zasadnutia starostom obce.**

Hlasovanie: za - 5 (Ing.Ďurian T.,Čišecký S., Čanecký M.,Knapec S., Fašanok Ľ.)

Proti - 0

Zdržal sa - 0

## *K bodu č. 3*

*Určenie príspevku na záujmovú činnosť detí*

Prišla nám žiadosť o príspevok na záujmovú činnosť pre deti z obce Stránske, ktoré navštevujú krúžky. Výška nie je stanovená, v minulom roku to bola čiastka 35,00 EUR na dieťa a taká bola aj odsúhlasená.

Hlasovanie: za - 5 (Ing.Ďurian T.,Čišecký S., Čanecký M.,Knapec S., Fašanok Ľ.)

Proti - 0

Zdržal sa - 0

**Uznesenie č. 44/2018**

**OZ schvaľuje príspevok na záujmovú činnosť pre deti z obce Stránske, výška bude upravená pri schválení rozpočtu obce.**

## *K bodu č. 3*

*Informácia o pokračovaní projektov*

* MŠ Stránske dokončené je naplánovaná kolaudácia na 29.10.2018. Dorábali sa niektoré práce a po dokončení a kolaudácií bude vystavená faktúra.
* Chodník cintorín – práce prebiehajú a čo je spravené sa aj postupne fakturuje a uhrádza. Predpoklad ukončenia stavebných prác do konca novembra 2018.

Hlasovanie: za - 5 (Ing.Ďurian T.,Čišecký S., Čanecký M.,Knapec S., Fašanok Ľ.)

Proti - 0

Zdržal sa - 0

**Uznesenie č. 45/2018**

**OZ berie na vedomie informáciu o pokračovaní projektov.**

## *K bodu č. 5*

## *Informácia o nákladoch na Hody 2018*

Vyúčtovanie v prílohe zápisnice.

**Uznesenie č. 46/2018**

**OZ berie na vedomie informáciu o nákladoch na hody2018**

Hlasovanie: za - 5 (Ing.Ďurian T.,Čišecký S., Čanecký M.,Knapec S., Fašanok Ľ.)

Proti - 0

Zdržal sa - 0

*K bodu č. 6*

*Žiadosť o riešenie vecného bremena v záhradkárskej osade Stránske*

Bola nám zaslaná žiadosť od vlastníkov nehnuteľnosti v záhradkárskej osade Stránske, kde nás žiadajú o začatie procesu zriadenia vecného bremena zo strany obce Stránske na parcelách CKN 770/1 a CKN 770/3, kde vlastníkom týchto parciel je Sloval Invest a.s. Kysucké Nové Mesto. Na týchto pozemkoch je inžinierská stavba – cestná, miestna a účelová komunikácia. Dôvodom je , že vlastníci chatovej osady majú obavu, že vlastník by mohol pozemky uzavrieť a tak im zamedziť prístup k svojim nehnuteľnostiam.

Tieto pozemky v minulosti boli v nájme poľnohospodárskeho družstva Stránske a keď družstvo išlo do konkurzu prešli do vlastníctva Sloval Invest a.s. Vlastníci v záhradkárskej osade si chceli tieto pozemky čiastkovo odkúpiť, ale navrhnutá cena je veľmi vysoká.

p. Fašánok Ľ. -máme my na toto vôbec právomoc?

starosta - je možnosť dať to do správy obce za účelom zriadenia prístupu požiarnej cesty.

Ing. Ďurian - ako to vlastne prešlo pod poľnohospodárske družstvo Stránske?

starosta - pozemky boli v nájme družstva, predávali sa pod záhradkársku osadu a cesta pokiaľ nemali občianské združenie neprešla na nich.

starosta - bude napísaný list, či je možnosť odkúpenia pre obec za nižšiu cenu. ak nebudú súhlasiť, bude sa to riešiť súdnou cestou určenia vecného bremena.

p. Fašánok Ľ. - aký platia nájom za cestu doteraz?

starosta - žiadnu

**Uznesenie č. 47/2018**

**OZ súhlasí so začatím procesu vecného bremena parcela CKN 770/1 a CKN 770/3 v k. ú. Stránske. Náklady spojené s touto činnosťou bude obec žiadať refundáciou od jednotlivých vlastníkov záhradkárskej osady.**

Hlasovanie: za - 5 (Ing.Ďurian T.,Čišecký S., Čanecký M.,Knapec S. Fašanok Ľ.)

Proti - 0

Zdržal sa - 0

*K bodu č. 5*

*Návrh na začatie konania zmena a doplnok ÚPN-O Stránske*

Po schválení ÚPNO Stránske bolo veľa žiadostí na zmenu a doplnok ÚPN - O Stránske. Jedná sa o územie pri p. Švábikovej.

Ing. Fašánok - ak to neprejde?

P. Čanecký - nech sa to nechá na riešenie pre nové OZ. My sme dotiahli ÚPN-O a zmeny nech si robí nové OZ. Je to otázka 2 mesiacov to sa dá vydržať. Treba to aj vlastníkom pozemkov takto vysvetliť.

Ing. Ďurian - ja som tiež toho názoru.

p. Fašánok - mi sme to tak mali navrhnuté v pôvodnom návrhu, len nám to vypustili.

**Uznesenie č. 48/2018**

**OZ berie na vedomie návrh starostu obce na začatie konania zmenu a doplnok ÚPN-O Stránske, jedná sa hlavne o lokalitu Borie, ktorá bola v pôvodnom návrhu určená na zastavenie, pri schvaľovacom procese orgán ochrany pôdy uvedenú časť vypustil. OZ sa domnieva, že čas od schválenia ÚPN-O je príliš krátky na to, aby bol riešený doplnkom , zároveň chápe uvedené požiadavky občanov. Doporučuje novému zloženiu OZ, aby sa uvedenou problematikou zaoberal začiatkom roka 2019. V rámci rozpočtu obce pre rok 2018 nie je možné vytvoriť priestor na náklady spojené so zmenou a doplnkom ÚPN-O.**

Hlasovanie: za - 4 (Ing.Ďurian T., Čanecký M.,Knapec S. Fašanok Ľ.)

Proti - 0

Zdržal sa - 1 - Čišecký S.

*K bodu č. 6*

## *Návrh na určenie sadzieb pre VZN daň z nehnuteľnosti a vývoz KO*

## Navrhujem aby sadzby ostali nezmenené ako v roku 2018.

**Uznesenie č. 49/2018**

**OZ súhlasí s návrhom sadzieb pre daň z nehnuteľnosti a vývoz KO tak ako v roku 2018.**

Hlasovanie: za - 5 (Ing.Ďurian T.,Čišecký S.Čanecký M.,Knapec S. Fašanok Ľ.)

Proti - 0

Zdržal sa - 0

*K bodu č. 7*

## *Rôzne*

starosta

- prebieha 3. kolo výberového konania na riaditeľku MŠ Stránske, ktoré končí dňa 05.11.2018. Na pol roka je poverená zastupovaním p. Bahuľová.

- bolo zameranie pozemku p. Chrachalu Miloša, cena je 40.0 EUR. OZ navrhuje zámenu pozemkov.

p. Fašanok Ľ. - urgujem starostu obce o rokovanie medzi Lesnými spoločenstvami a obcou - vzájomné využívanie ciest. Prerokovať nájomné zmluvy, ktoré sú uzatvorené s lesnými spoločenstvami.

**Uznesenie č. 50/2018**

**OZ berie na vedomie pripomienky vznesené v rôznom, doporučuje starostovi uvedené pripomienky riešiť.**

Hlasovanie: za - 5 (Ing.Ďurian T.,Šišecký S., ,Čanecký M.,Knapec S. Fašanok Ľ.)

Proti - 0

Zdržal sa - 0

Stránske dňa: 22.10.2018

*Jaroslav Mitaš*

*starosta obce*

Zapísala: Viera MAJERČÍKOVÁ ..............................................

Overovatelia: Ľubomír Fašánok ..............................................

Ing. Tomáš Ďurian ..............................................